钦定古今图书集成/理学汇编/经籍典/第084卷 > 王申子周易辑说 > 《问辞象变占》
## 钦定古今图书集成/理学汇编/经籍典/第084卷 > 王申子周易辑说 > 《问辞象变占》

或问曰：“子之说《易》，卦卦爻爻必兼辞、象、变、占四者而
言之，何也？”曰：“愚反复大《传》，详玩圣人之训，既曰：‘君子
居则观其象而玩其辞，动则观其变而玩其占’，又曰：
‘《易》有圣人之道四焉：以言者尚其辞，以动者尚其变，
以制器者尚其象，以卜筮者尚其占’。一再言此四者
以示人，是诚作《易》之要，亦求《易》之要也。何以见之？天”
下至尊至大者莫若干，干之初爻只四个字，“潜龙勿
用其辞也，龙其象也，潜其变也”，而必曰“勿用其占也。”
卦卦爻爻，备此四者，而伊川《易传》止尚其辞，康节《数
学》止尚其象，汉上《易说》止尚其变，晦庵《本义》止尚其
占，谓非说《易》，不可谓说之全，则恐犹有所遗也。